Barawa er en by med flere kvinnelige poeter og lærde, og poesi er en viktig del av kulturen og tradisjonen. Dikt brukes for å prise og minnes fremtredende lærde, historiske hendelser og moralsk visdom. Dada Masiti sine dikt på den lokale dialekten. Dette var uvanlig, men diktene var velformulerte, og hun viste dyp forståelse for religiøse skrifter. Diktene ble svært godt mottatt. De hjalp også til å spre og gjenopplive sufi-ordenen Qadriyya, som hadde vært utsatt både for motstand fra kolonimaktene og islamsk reformisme. De ble memorert og resitert både i moskeer og koranskoler, og fikk dermed en ny funksjon som bønner. Hun skrev også gravtalen for sheikhen, som hadde bedt om at den skulle skrives av denne berømte kvinnelige poeten.